สวัสดีค่ะ ดิฉันเป็นคนที่ประจำเดือนมาไม่ปกติ เดือน พค มาต้นเดือน มิย มากลางเดือน กค ยังไม่มาเลยค่ะ ส่วนตัว มีแฟนค่ะ ไม่ป้องกัน แต่หลั่งนอก เมื่อปลาย พค มีครั้งเดียว ส่วนต้นเดือน มิย มีสองสามครั้ง แฟนเอามาทำข้างนอกค่ะ แล้วกินยาคุมฉุกเฉินค่ะ ล่าสุดป้องกันตลอด ตอนนี้กังวลค่ะเพราะเมนส์ไม่มา4วันแล้ว เครียดค่ะ ถ้าถามถึงอาการ ตอนนี้ไม่มีอาการอะไรค่ะแค่เวียนหัวเฉยๆ เวลาลุกหน้ามืดตลอด (เป็นคนนอนดึกค่ะตีสามตีสี่ทุกวัน อาการหน้ามืดเกิดขึ้นประจำค่ะ) แล้วอาการแบบนี้ถ้าท้องมั้ยคะ
สวัสดีค่ะ ประจำเดือนคือการหลุดลอกของเยื่อบุผนังมดลูกในแต่ละเดือน เป็นสัญญาณว่าไม่ได้ตั้งครรภ์ รอบเดือนปกติจะอยู่ที่ 22-35 วัน หากมาช้ากว่านี้ถือว่ามาช้าประจำเดือนมาช้ามีสาเหตุได้จาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่ควรซื้อชุดตรวจการตั้งครรภ์มาตรวจเองเบื้องต้น ชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะหากไม่ได้ตั้งครรภ์ แพทย์อาจต้องตรวจหาสาเหตุอื่นต่อไป ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้าค่ะถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก และไม่ควรใช้วิธีหลั่งนอกเนื่องจากอาจมีอสุจิเล็ดลอดระหว่างมีเพศสัมพันธ์ได้